40. schôdza NR SR - 6.deň - A. dopoludnia
Dátum: 2019-02-06
Poslanec: Matovič, Igor (OĽANO)
Druh vystúpenia: Vystúpenie v rozprave

34. Kolegovia, kolegyne, vážený pán plagiátor. Pred tým, jak začnem možno k tomuto, tak ma tak napadlo, že vlastne jaký je rozdiel medzi plagiátorom a gladiátorom? Ono to súvisí s tým, čo teraz poviem, že plagiátor v Národnej rade tou odvahou netrpí, a gladiátor by tou odvahou trpieť mal. Číže bol by som veľmi rád, aby ten gladiátor, ktorý pred dvomi rokmi tu behal po parlamente a vystupoval v televízii o tom, jako Matovič strašne porušil zákon o ochrane verejného záujmu tým, že mal aktivovanú živnosť, ktorú som si predtým prerušil, že som sa vlastne dopustil strašného prešľapu voči demokracii a teda tomu verejnému záujmu, lebo som mal nula eur tržieb, nula eur zisku, nula faktúr vystavených, tak bol by som veľmi rád, aby sa z plagiátora zbabelého stal gladiátor a tú hlavičku teda tomu Matovičovi zoťal, jako sa pred rokmi vyhrážal. No a teraz začnem teda viacej k tomu obsahu, hoci aj teda toto považujem k obsahu, ale tak ma to napadlo, že celkom to zaujímavé, že rozdiel medzi plagiátorom a gladiátorom je iba jedno písmenko. (Prerušenie vystúpenia predsedajúcim.) Danko, Andrej, predseda NR SR Pán poslanec, prvýkrát a dôrazne vás upozorňujem, aby ste ma neurážali, mňa nevyprovokujete a sústreďte sa na tému, ktorú ste si spôsobil sám. Nech sa páči. Matovič, Igor, poslanec NR SR Počúvaj, keď ti poviem plagiátor, si plagiátor, lebo si plagiátor. Danko, Andrej, predseda NR SR Dobre, pán Matovič, ja viem, že potrebujete konflikt, ešte raz vás prosím, aby ste sa sústredil a vyjadril sa k téme. Nech sa páči. Matovič, Igor, poslanec NR SR Však sa vyjadrujem k téme, snažím sa ti to vysvetliť. Takže tento prípad, ja by som ho chcel trošku zjednodušiť pre ľudí, lebo ono je to trošku zložité, bolo to aj na Ústavnom súde a pod., a súvisí to možno aj s tým, o čom sa malo hlasovať vlastne dnes a bude sa hlasovať zajtra o voľbe sudcov Ústavného súdu, ale dostanem sa k tomu postupne. Do politiky som išiel preto, lebo som sa nedokázal pozerať na to, jako vtedy takí pre mňa reprezentanti ako konzumenta politiky, čiže ako občana Slovenskej republiky, Slota, Mečiar, Fico rozkrádajú Slovensko. Dvadsiateho prvého augusta 2008 bolo 40. výročie od toho momentu, kedy nás v 68. roku prišli zachrániť od socializmu s ľudskou tvárou naši bratia, hlavne teda zo Sovietskeho zväzu, a vtedy som si tak uvedomil, že vlastne my sme sa síce po revolúcii jedných okupantov zbavili, ale druhí okupanti sú tu znova. Že síce sme s oduševnením na tých námestiach štrngali a boli celí vytešení z toho, teraz, prepáčte, som si uvedomil, že som limitovaný časom, takže už sa začnem kontrolovať, boli vytešení z toho, že sme získali demokraciu, ale akosi sme potom slepo a naivne verili, že tým ľuďom, ktorým ten mandát zveríme, že tí budú tú politiku spravovať správne. A nakoniec sa dospelo až do takých vecí a do takých obludností, že boli nejakí vojaci v kancelárii ministra obrany, tým, že tam boli ako také ruky Jána Slotu, tak dostali možnosť sprivatizovať nejaký Lesostav Revúca. Dostali firmu, v ktorej bolo 400 ťažkých lesných mechanizmov, bolo tam 400 zamestnancov. Pobočky po celom východnom Slovensku v lesoch, dostali to, za rok vytunelovali. Jednému kamarátovi, druhému, tretiemu, pozemky, všetko, majetok sa rozpredal behom roka. Zo 400 zamestnancov 200 zamestnancov, firma v krachu, namiesto zaplatených štátu 60 mil., korún, zaplatených 10, obrovský dlh v Sociálnej poisťovni, obrovský dlh v zdravotnej poisťovni, obrovský dlh a dvadsaťročný nezaplatený dlh 200 zamestnancom, ktorí nemajú dodnes zaplatené výplaty. A takýto človek potom po tých 20 rokoch príde, lebo ako hovorí, Boh mu umožnil dotknúť sa moci a spravil ho vyvoleného, a hovorí mne, že ja som ohrozil verejný záujem. Samozrejme, hovorím o plagiátorovi, ktorý mi sedí za chrbtom. Už nesedí, lebo sa hanbí, dobre. Čiže toto mi na tej politike zároveň vadí, že sa tu hráme na niečo, a mnohým potom ľuďom záleží omnoho viac na tom, že Danko si dá oblečik za päť litrov, alebo toť Hrnko za 600 eur (pobúrené reakcie z pléna), ale nepozeráme na to, čo sa v skutočnosti v tom človeku skrýva, ako sa správa, ako okráda alebo podvádza (pobúrené reakcie z pléna). Alebo ako sa správa, jako ožran zo štvrtej cenovej skupiny, pán Hrnko. Pán predsedajúci, urobte si poriadok so svojím členom strany. Čiže záleží nám omnoho viacej na forme ako na obsahu. A takisto aj pri tomto návrhu zákona, ktorý je zákon o ochrane verejného záujmu, ideme lynčovať toho, kto mal nula faktúr, nula eur tržieb a nula eur zisku. Čiže tomu treba zoťať hlavu. Áno, dali ste mi 13-tisíc eur pokutu, áno, vy, koaliční poslanci, ktorí ste o tom rozhodli na výbore, 13-tisíc eur pokutu za to, že som ohrozil verejný záujem tým, že som mal nula faktúr, nula eur tržieb a nula eur zisk. Čiže toto je ochrana verejného záujmu. Ale že zlodeja korunovaného, ktorý dvesto ľuďom nevyplatil mzdy v Lesostave Revúca, tak toho tu zbožňujete a ruky pomaly zopínate, lebo on povie nejakú múdrosť, ktorá sa mu práve v hlave vygenerovala. Čiže toto je podľa vás spravodlivosť, tak? Čiže miesto toho, aby ste hnali zlodeja do basy, aby bol vyšetrovaný za podvod, ktorý spáchal, že okradol štát, tak miesto toho tu dáme mu priestor v televízii, že tam každú nedeľu rozpráva tie svoje múdrosti, po hodinke a budeme jeho počúvať a jeho necháme, aby lynčoval poslancov opozičných, lebo oni urobili prešľap. Trinásťtisíc eur ste mi dali pokutu za to, že som mal nula faktúr, nula eur tržieb a nula eur zisku. A teraz hovoríte podľa rozhodnutia výboru, lebo zase vy ako koaliční poslanci ste mali väčšinu a ste to odhlasovali, že za to mi patrí strata mandátu. Čiže nevadí vám korunovaný zlodej, podvodník, usvedčený plagiátor, lebo to je zlodej, to neni nič iné, v pozícii predsedu Národnej rady, toho podržíte, tu neschválite ani program, keď sa ide o ňom rokovať, lebo je to váš človek, ale vadí vám ten, kto porušil verejný záujem. Tým, že som si dovolil alebo dovolil zabudnúť, že sa mi obnovila nejaká živnosť. Nezdá sa vám, že trošku je ten zákon zvrátený? Podľa toho istého zákonu, ktorý vy tak zvelebujete, je dovolené tomu, kto v tejto sále má titul JUDr., podnikať akokoľvek, akokoľvek. Madej napríklad, alebo ktorýkoľvek iný právnik. Môže robiť čokoľvek, lebo jednoducho právnici si dali výnimku. Čiže keby tu bol medzi nami obuvník, ktorý bude poctivo šiť niekde boty a zarobí na tom 20 eur mesačne, to je zakázané, lebo ohrozuje verejný záujem, ale keď tu bude nejaký vagabund s titulom JUDr. pred menom, bude mať zamestnaných 50 ľudí v svojej právnickej kancelárii a vyberá takto úplatky za poradenstvo a neviem čo, lebo teda však treba tie prachy nejako preprať, u neho to je v poriadku, lebo je to ten istý zákon o ochrane verejného záujmu, JUDr. to neporušuje. Keď tu bude nejaký doktor, ktorý bude mať jednoosobovú eseročku, čo väčšina doktorov na Slovensku má, lebo majú jednoducho takto urobenú ambulanciu, tak ten tú eseročku, nemôže tam byť konateľom. Hoci nič iné nerobí, iba poctivo sa snaží liečiť ľudí a zákon chcel, prispôsobil sa, má jednoosobovú eseročku, nič nerobí, žiadne úplatky neberie. V reáli to nie je podnikanie, de facto je lekár, len teda formálne to je jednoosobová eseročka, v ktorej on je majiteľ a konateľ. Jemu to zakážeme. Ale Zelníkovi, že tu má celú kliniku, že ju vlastní, to nám nevadí, to je v poriadku. Čiže on si bez problémov podnikať môže, bez problémov biznis beží, ale lekár, ktorý bude mať iba svojich tisíc pacientov napísaných na jednoosobovú eseročku a nebude robiť nič iné, to je prešľap, to je hriech. Ste normálni, páni a dámy z vládnej koalície? Toto je ochrana verejného záujmu? Tento proces, ktorý páchate, presne ukazuje, vám nadstavuje zrkadlo, také, ako som vám tu ukazoval s tými platmi. Sirotám dáte 2,70 a sami sebe 1500 eur, lebo toto je vaša morálka, skrivená morálka. Ale ľudia to vidia. Vidia to pri platoch, vidia to v tomto prípade. Vidia, že kryjete vagabunda a zlodeja, Andreja Danka, plagiátora, ktorý sa hrá na gladiátora. Ale v tomto prípade, idete trestať človeka, ktorý vám nadstavuje zrkadlo. Dokonajte svoje dielo, majte tú odvahu! Nebuďte zbabelci, sa teraz tu vyhovárať, že už je prijatý nejaký nový zákon. Vy sa tým novým zákonom vôbec riadiť nemusíte. Viete to dobre, však schvaľujete zákony, mali by ste to vedieť. Ten zákon nemôže byť retroaktívny, tento proces musíte dokonať podľa starého zákona a nevyhovárajte sa tu na to, že už platí nejaký mäkší zákon a už by na základe toho Matovič nemal prísť o mandát. Leziem vám na nervy a dostatočne, a budem vám liezť na nervy. A keď máte odvahu, dokonajte to! Ale vy tú odvahu jednoducho nemáte, lebo si zapínate v tých vašich drahých limuzínach to vyhrievanie na sedačke. A potom miesto guličiek tam máte niečo iné. Dobre, zase bude niekto hovoriť, že som vulgárny, ale tak mi to pripadá. Vy máte odvahu iba odtiaľ – potiaľ, ale potom odvaha končí, a keď máte dokonať niečo, čím sa vyhrážate, tak potom zrazu odvaha nie je. A ja sa teda vás ešte raz pýtam, ako ohrozuje verejný záujem ktorýkoľvek poslanec tým, že sa mu odrazu aktivuje živnosť a nemá žiadne tržby? Skúste mi odpovedať, jednoduchá otázka. Je to zákon o ochrane verejného záujmu. Čím ho ohrozí? Viete, aké je moje hlboké presvedčenie? Že v tomto pléne by mali sedieť iba ľudia, ktorí sú zamestnaní a podnikajú. A chodili by sme sem na dve – tri hodiny denne, popri práci alebo na víkendy, ako študáci chodia na vysoké školy, bez problémov by sme stihli všetko to, čo sa tu prerokováva, lebo v skutočnosti, v reáli, všetci poslanci tejto sály tu v reáli strávili iba maximálne 80 pracovných hodín, pracovných dní v minulom roku, 80 pracovných dní sú štyri odpracované mesiace. A za toto, vy hovoríte, že si zaslúžime o 1500 eur vyššie platy. Hoci v minulom roku sme ešte odpracovali menej dní ako rok predtým. Úplná normálna základná, povedzte v mojom prípade, sedliacka logika mi hovorí, že odmena by mala byť za to, že niekto niečo spraví navyše, že sa o niečo zaslúži, že príde s nejakým nápadom, niečo. Sa pýtam, čo sme ako poslanci tohto pléna za minulý rok také super urobili navyše, koľko sme sa teda namakali navyše, že si zaslúžime 1500 eur vyššie platy? Viete, čo spravil ten vagabund? Dal to na Ústavný súd, lebo znova tam máte väčšinu, a dal, že sa od návrhu, aby sa platy vrátili späť na pôvodnú výšku ani nebude rokovať, lebo tam máte väčšinu. Lebo vy sa čo i len bojíte otvoriť tú tému tu, lebo nechcete aby to ľudia videli. Čiže človek, ktorý rozkradne štátny majetok, Ficova podržtaška, či, pardon, Slotova podržtaška, ktorá sprivatizuje s tatkom Lesostav Revúca len preto, lebo bol Slotov známy. Okradne štát v tomto jedinom prípade o 50 mil. korún. Okradne sociálku, zdravotku, 200 ľudí, ktorým nevyplatí mzdy, ten je v poriadku. Ten, ešte jemu dovolíte a budete mu za to hlasovať, že aby sa o vrátení platov späť na pôvodnú úroveň ani nehlasovalo, lebo sa toho bojíte. Ale ja som ohrozenie verejného záujmu. Lebo nula faktúr, nula eur tržieb a nula eur zisku. A ešte aj napriek tomu, že ste mi dali 13-tisíc eur pokutu. Vrátim sa ale k Ústavnému súdu. Zákon hovorí, že podnikanie je vedenie, alebo teda sústavná činnosť vedená vo vlastnom mene za účelom dosiahnutia zisku. Sústavná činnosť vo vlastnom mene za účelom dosiahnutia zisku. Skúste mi znova zopakovať, alebo teda odpovedať na tú záhadu, ako sa dá urobiť účel dosiahnutia zisku, alebo dosiahnuť účel dosiahnutia zisku, alebo sústavná činnosť, keď nevystavíte ani jednu jedinú faktúru. Ako teda spĺňame definíciu podnikania? Keď máte živnostenský list na poličke a nič nerobíte, tak podľa mňa evidentne duch toho zákona a podľa mňa aj litera hovorí jednoznačne, že to podnikanie jednoducho nie je. Také je rozhodnutie Najvyššieho súdu. Áno, priznávam, bolo aj rozhodnutie jedného, je tu pani ministerka Žitňanská, bývalá, ona by to povedala, čo sú to, plénum je celé a potom senátu, pardon, senátu Ústavného súdu, ktorý hovoril rozlične ako Najvyšší súd, že nie, podnikanie, stačí že máte iba mŕtvy živnostenský list na poličke, že to už je podnikanie. Obrátil som sa po tej pokute na Ústavný súd. Argumentoval som práve tým, že jednoducho nezdá sa mi, že toto rozhodnutie je správne. A môj senát, ktorý som dostal, ktorý rozhodoval v tejto veci, povedal, že áno, Matovič má pravdu. Lebo jednoducho keď máte mŕtvu živnosť na poličke, nie je to podnikanie. Čiže zrazu sme mali názor jedného senátu, dávno, a názor druhého senátu, zloženého, áno, aj z ľudí, ktorých si tam navolil SMER, ktorý hovoril, že Matovič má pravdu, že podnikanie je sústavná činnosť. Je to, jednoducho to, čo som urobil, čo som spáchal ten zločin ja, nie je sústavná činnosť, nie je to podnikanie. A čo sa stalo? Prišla predsedkyňa Ústavného súdu a povedala, že máme tu dva názory, musíme prijať zjednocujúce stanovisko. A keďže sa nedostavilo dosť sudcov do pléna, tak povedala, keďže neni dosť sudcov, tak zjednocujúce stanovisko je také, že platí prvý názor. A ja sa pýtam z akého dôvodu? Prečo, akože dokedy, dovtedy, keď jeden senát rozhodne, že podnikanie je iba mŕtvy list na poličke, a druhý povie, že mýlia sa, že podnikanie nie je mŕtvy list, ale musím aktívne podnikať, prečo zrazu rozhodne názor pani predsedníčky, ktorú ste si tam vy nominovali, že vlastne prvý senát má pravdu a nie ten druhý, keď sú dva názory. Lebo vám to vyhovovalo. A tým som chcel prejsť k tomu, ako je dôležité, aby na Ústavnom súde sedeli ľudia, ktorým ide o pravdu a nejde im o politiku. Vám vyhovovalo to, aby takýto nález z Ústavného súdu bol, hoci veľmi neférovým spôsobom dosiahnutý, lebo ste chceli mať nejakú oporu vtedy, kedy ste mali odvahu, že budete hlasovať, aby som mandát stratil. Ja si každopádne myslím, že mali by sme sa ako politici správať v politike úprimne. Mali by sme hovoriť, čo si myslíme, nemali by sme sa tu hrať na niečo, čo nie sme. A zároveň by sme sa mali snažiť od zákonov, aby skutočne išiel po, zákon o ochrane verejného záujmu, aby skutočne išiel po krku tým, ktorí nejakým spôsobom reálne ten verejný záujem ohrozujú. Otvoril som tú tému toho, že sa mi naozaj nezdá fér, aby právnici medzi poslancami boli zvýhodnení a bolo im dovolené akokoľvek podnikať. Nevidím najmenší dôvod zvýhodňovať právnikov voči obuvníkom, voči vydavateľom, voči komukoľvek, voči akémukoľvek inému živnostníkovi alebo podnikateľovi. Jednoducho to nie je fér. Mali by sme nad týmto zamyslieť. Rovnako si myslím a opakujem to znova, že bolo by veľmi dobré, aby práveže poslanci mali povinnosť byť zamestnaní niekde v normálnom serióznom zamestnaní, aby mali povinnosť, alebo povinnosť podnikať. Či ako majitelia firiem alebo ako živnostníci. Samozrejme, strážme si ich zákazky, samozrejme spravme možno povinnosť, že musia mať zverejnené účtovníctvo, aby sme videli, že nemajú žiadne štátne zákazky, ale práve ten dotyk s realitou by umožnil, aby tu sa prijímali omnoho lepšie zákona, ako sa tu prijímajú. Lebo keď tu napríklad, poviem príklad Bugára, keď on sem zo socializmu, pomaly zo školy, vbehne rovno do parlamentu a 30 rokov sa tu nejako tak, Trnka na to použil taký škaredý výraz, že "pregrciava", ja to nepoužijem, tak čo ten človek má, aký prehľad o realite? Aký prehľad má on o tom, že ako sa vytvárajú pracovné miesta, čo to je reálne pracovať v kapitalizme, čo to je robiť nejakú nočnú? Nemá ten prehľad. Čiže človek potom odtrhnutý 30 rokov od reality zrazu tu prijíma zákony, na základe ktorých sa majú riadiť tí ľudia, ktorí ten reálny život aj žijú. A potom aj tak to vyzerá. Použil som jeho príklad, tých príkladov tu je viacero. Naozaj si myslím, že mali by sme sa zamyslieť na tým, možno budeme jediný parlament na svete, ktorý by také niečo mal. Neviem, nezisťoval som, či také pravidlo niekde je, ale mne by sa to veľmi páčilo, aby povinnosť, aby poslancovanie bolo popri práci. Tie zákony by boli kvalitnejšie, nestrávili by ste tu viacej času, nebojte sa. A tí ľudia by boli radi, že tie zákony prijímajú ľudia, ktorí nie sú odtrhnutí od reality. Lebo ak by takého zákony prijímali ľudia, ktorí pracujú, ktorí podnikajú, ktorí vedia, že jaké je to náročné vytvoriť to pracovné miesto a udržať, tak nikdy by nemohli prísť a obhajovať takýto blud, že mať mŕtvu živnosť na poličke je ohrozenie verejného záujmu. Ešte raz hovorím, bol by som veľmi rád, aby ste dokonali svoje dielo, aby ste sa nezapierali, samých seba v sebe. Nenávidíte ma z hĺbky duše. Nenávidíte zrkadlo, ktoré vám tu ukazujem dennodenne. Nenávidíte to, že vás konfrontujem s vašimi o 1500 eur vyššími platmi. Nenávidíte to, keď zverejním videjko o to, ako tu nejaký Marček bojuje za svoj plat, alebo Šuca, alebo Vaľová, alebo podobní, a budete viacerí. A celkom je úsmevné, ako sa vyhýbate a bojíte prísť sem ešte pred tým hlasovaním, aby som vás ďalších niekoho niekde nezverejnil, a prídete sem až potom, keď sa vyhlási hlasovanie, rýchlo utekáte zo salónika. Áno, je mi to úsmevné a budem vás týmto konfrontovať. Ale bol by som rád, aby ste nabrali odvahu a zadosťučinili svojmu svedomiu a hlasovali tak, ako to cítite. Keď k tomu potrebujete hlasovať tam vzadu a mať tajné voľby, majte ich mať. Keď neviete, nemáte odvahu to navrhnúť a povedzte mi, že to mám navrhnúť, ja to navrhnem. A hlasujte si tajne, pochovajte ma. Ľudia vám za to vizitku vystavia. Ľudia nie sú totiž hlúpi. A to mi veľmi vadí od politikov celkovo v politike. Vadí mi to hranie sa politikov na prvú signálnu. Jednoducho Fico si povie, že dosť podstatná časť jeho voličov, stačí, aby im povedal, že nejaký Soros, nejaký v zátvorke Žid, a už nepočúvali ďalej. A tak keď je v úzkych, keď vidí, že mu teče do bot, tak použije odporný antisemitizmus, odporné nízke pudy sa snaží na ne hraď, ktoré sú hlboko v nás, bohužiaľ, na Slovensku v mnohých vryté. Toto je hranie na prvú signálnu. Nesnaží sa s tým voličom správať ako s rovnocenným človekom, ktorý vie napočítať do dvoch. Fico sa netvári, že s tým človekom, že sa môže opýtať aj nejaké otázky a že asi mu to neuverí, keď povie, že zrazu tí ľudia, ktorí túžia po spravodlivom vyšetrení vraždy, keď ich obviní, že sú platení niekde Sorosom a na piatej Avenue si to Kiska niekedy v novembri dohodol. Nie, on vie, že tým ľuďom stačí zahrať na strunu antisemitizmu, a má vybavené, má 10 % svojich voličov. Potom je tu nejaký plagiátor, ktorý keď vidí, že mu teče do bot a celé Slovensko sa na ňom smeje, že čo je schopný vypotiť, jakú myšlienku a jak sa tu háji, svoje zlodejine, že on hovorí, že to nieže ukradol, to iba on literárne, literárne spracoval nejaké diela. Čiže ukradnúť podľa neho znamená literárne spracovať nejaké diela. A keď zistí, že je v takomto tlaku, tak potom úplne zbabelo, úplne na najväčšieho zbabelca v priestore televízie, ktorá mu dá priestor, bez akéhokoľvek oponenta, tam povie, že to nejaká cigánočka zo SaS-ky. Čo je to znova? Zneužívanie, alebo zneužívanie nevedomosti svojich voličov a znova hranie sa na tú prvú signálnu. Lebo zase znova si uvedomiť, však teda ten Slota predo mnou toto, Cigáni sem, Cigáni tam, ešte Danko mu robil vtedy tie bilbordy, že Matovič chce dostať Cigáňa do parlamentu, ale Matovič ho dostal do parlamentu a Slota zostal mimo parlamentu nakoniec. Čiže znova to bolo, je to hlboko v ňom skryté. Jednoducho je rasista, potreboval zahrať na rasistickú strunu, lebo videl, že inak sa asi neubráni racionálnymi argumentami. Povedal Cigánočka a polovička voličov mu takto čapkala, lebo jak to teda dobre povedal tej škaredej Cigánke Nicholsonovej. Čo už po tom, že neni ani Cigánka, že neni ani škaredá, to je jedno. Jednoducho zahral si s tými voličmi hru, lebo sa spolieha, že nerozmýšľajú, že im takýto prízemný argument stačí. A mohol by som vás menovať viacerých a strašne sa mi to nepáči. Keď ideme po povrchu, keď podceňujeme voličov, keď si myslíme, že seno žerú, a povieme im niečo a nepovieme im to druhé, ktoré k tomu patrí. Klasický príklad Fica na, keď oznamoval vianočné dôchodky. Ak by to hral úprimne s tými ľuďmi, tak si sadne na tú tlačovku Fico a vedľa neho Počiatek v tom čase. Najprv Fico povie, že áno, milí dôchodcovia, zaslúžite si, my vám dáme tie vianočné dôchodky, zavedieme tento inštitút a budeme vám vždy pred vianocami pripomínať, akí ste pre nás dôležití. A potom by mal vystúpiť Počiatek a, milí dôchodcovia, na tie dôchodky si musíme požičať peniaze, lebo jednoducho v kase ich nemáme, keďže stále každý rok hospodárime so stratou, takže vlastne zoberieme si pôžičku a s úrokami to zaplatia vaše deti a vnúčatá. Toto by bolo fér hra s voličom. Lenže Fico opäť, iba na prvú signálnu, vianočné dôchodky, polovička voličov začapká. Vidím tu Mareka Maďariča, bohužiaľ, mal na tom obrovský podiel, na tejto demagógii a na tom, že nepovedal, že vystúp tam aj ty, Počiatek, vystúp tam aj ty, Kažimír, a povedz rovno tým voličom, že to nie je len tak, že Fico po noci chodí a brigáduje v NBS-ke a tlačí prachy, že tie peniaze v tom štáte majú nejaký kolobeh a do štátneho rozpočtu sa dostanú iba tým, že ich niekto, a to niekto je tých 5,5 milióna ľudí na Slovensku zaplatí a takto ich vyzbierame a potom sa môžme hrať na Ježiška. Ja túžim po tom, aby sme hrali s voličmi čistú hru, aby sme ľuďom hovorili, že keď niečo im dáme, čo to stojí a kto to v skutočnosti zaplatí. A bude to úplne inak, sa tí ľudia budú správať k tomu štátu, lebo zrazu budú mať pocit, že sú súčasťou rozhodovania. Budú mať pocit, že sú akcionári akciovej spoločnosti s menom Slovenská republika. Túžim po tom, aby sme ich neoblbovali tým, že budeme zneužívať svoj mediálny priestor, že budeme hrať na prvú signálnu svojich voličov, ktorí neznášajú Matoviča, lebo jednoducho si trúfol obviniť ich boha Fica, že chráni zlodejov, ktorí neznášajú Matoviča skrz ostatné veci, ktoré im búrajú ich ilúziu o sociálnom štáte, ale že budeme tým ľuďom hovoriť úprimne, že zákon o ochrane verejného záujmu by reálne mal chrániť verejný záujem a nemal by slúžiť ako len šikana voči nepohodlným opozičným poslancom. Prosím, moje vystúpenie neberte ako obhajobu toho, že vás prosím o to, aby ste mi mandát nezobrali. Poslúžte si. Povedal som vám to možno päťkrát, hovorím vám to šiestykrát. Keď ste si ma upiekli, tak si ma aj zjedzte. Zaveste ma za rebro a ľudia vám to vo voľbách spočítajú. Lebo jednoducho ľudia nie sú hlúpi. Aj vaši voliči, keď toto spáchate, si budú ťukať na čelo. Lebo stačí im hovoriť dokolečka iba tie tri nuly. Nula faktúr, nula tržieb, nula zisku. A ešte jedno číslo, s piatimi nulami 13-tisíc eur pokutu, ktorú ste mi za to dali, pardon, so štyrmi.